CELEX: 62021TN0598
Language: sk
Date: 2021-09-20 00:00:00
Title: Vec T-598/21: Žaloba podaná 20. septembra 2021 – Euranimi/Komisia

8.11.2021   
            
            
               SK
            
            
               Úradný vestník Európskej únie
            
            
               C 452/45
            
         
      Žaloba podaná 20. septembra 2021 – Euranimi/Komisia
      (Vec T-598/21)
      (2021/C 452/57)
      Jazyk konania: angličtina
      
         Účastníci konania
      
      
         Žalobkyňa: European Association of Non-Integrated Metal Importers & distributors (Euranimi) (Brusel, Belgicko) (v zastúpení: M. Campa, D. Rovetta, P. Gjørtler a V. Villante, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil vykonávacie nariadenie Komisie (EÚ) 2021/1029 z 24. júna 2021, ktorým sa mení vykonávacie nariadenie Komisie (EÚ) 2019/159 s cieľom predĺžiť platnosť ochranného opatrenia týkajúceho sa dovozu určitých výrobkov z ocele (Ú. v. EÚ L 225I, 2021, s. 1),
               
            
                  —
               
               
                  uložil Európskej komisii povinnosť nahradiť trovy, ktoré žalobkyni vznikli v tomto konaní.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza dva žalobné dôvody.
      
                  1.
               
               
                  Prvý žalobný dôvod je založený na tom, že Komisia porušuje článok 19 nariadenia Európskeho parlamentu a Rady (EÚ) 2015/478 z 11. marca 2015 o spoločných pravidlách na dovozy (1), keď sa dopúšťa zjavne nesprávneho posúdenia pri určovaní vážnej ujmy a pravdepodobnosti vážnej ujmy;
               
            
                  2.
               
               
                  Druhý žalobný dôvod je založený na tom, že posúdenia relevantných informácií o trhu a kontrafaktuálneho scenára, týkajúcich sa ukončenia ochranných opatrení zo strany Komisie sú zjavne nesprávne. Vzhľadom na výnimočnú situáciu na svetovom trhu Komisia porušuje tiež svoju povinnosť zohľadniť situáciu v roku 2021, nasledujúcu po období prešetrovania (IP).
               
            
         (1)  Ú. v. EÚ L 83, s. 16, 27.3.2015.